ROMÂNIA **(nu produce efecte juridice)** **\***

MUNICIPIUL TÂRGU MURES

Direcția Proiecte cu Finanțare Internațională, Resurse Umane,

Relații cu Publicul și Logistică-Serviciul Proiecte cu Finanțare Internaționala **PRIMAR**,

Nr. 29548/23.05.2024 **Soós Zoltán**

**REFERAT DE APROBARE**

privind completarea *HCL nr.322 din 25 august 2022 privind aprobarea* *Planului de Mobilitate Urbană Durabilă (PMUD) al Municipiului Târgu Mureș – Orizont 2030*, cu anexa

Lista proiectelor de mobilitate urbană care vor fi etapizate prin Programul Regiunea Centru 2021-2027

Prin *HCL nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030,* a fost aprobat Planul de mobilitate urbana al Municipiului Targu Mures. Acest document strategic este obligatoriu în vederea accesării fondurilor nerambursabile europene și guvernamentale în perioada 2021-2027 pentru proiectele de mobilitate urbană durabilă. PMUD reprezintă o documentație complementară strategiei de dezvoltare teritorială (Strategia Integrată de Dezvoltare Urbană a municipiului Târgu Mureș – Orizont 2030) și Planului Urbanistic General (PUG).

**Obiectivul general** al Planului de Mobilitate Urbană Durabilă este crearea și dezvoltarea unui sistem de transport durabil, care să corespundă așteptărilor și nevoilor de mobilitate și accesibilitate a cetățenilor și mărfurilor, în cadrul unui mediu urban atractiv, sănătos și prietenos cu mediul. În esenţă, Planul de Mobilitate Urbană Durabilă urmărește crearea unui sistem de **transport durabil**, care să satisfacă nevoile comunităților din teritoriul său, vizând următoarele *5 obiective strategice*:

* Accesibilitate: asigurarea de opțiuni de transport pentru toți cetățenii, astfel încât aceștia să aibă acces la destinațiile și serviciile esențiale;
* Siguranță și securitate: îmbunătățirea condițiilor de siguranță și securitate pentru toți utilizatorii sistemului de transport și pentru comunicate în general;
* Mediu sănătos: reducerea poluării atmosferice și fonice, a emisiilor de gaze cu efect de seră și a consumului de energie;
* Eficiența economică: îmbunătățirea eficienței și rentabilității transportului de persoane și mărfuri;
* Calitatea mediului urban: creșterea atractivității și calității mediului urban și a peisajului urban, pentru beneficiul cetățenilor, economiei și societății în ansamblu.

În structura PMUD aprobat inițial s-a descris cadrul pentru *prioritizarea proiectelor* pe termen scurt, mediu și lung. Prioritizarea și gruparea măsurilor propuse în funcție de contribuția pe care o aduc la desfășurarea unei mobilități durabile se constituie sub forma unui *Plan de acțiuni*. Acesta este format din propuneri concrete a căror implementare se estimează că va conduce la atingerea obiectivelor propuse în acord cu viziunea privind mobilitatea viitoare în Zona Metropolitană Târgu Mureș.

În scenariul din PMUD aprobat *,,a face minim,,* sunt descrise proiectele care au fost finanțate prin POR 2014-2020, printre care si cele 2 proiecte etapizate din domeniul mobilității:

|  |  |  |  |  |  |
| --- | --- | --- | --- | --- | --- |
| Nr. crt | Muncipiu | Obiectiv specific | Titlu proiect | Valoare totala proiect (lei) | Din care, valoare totala proiect etapa II (lei) |
| 1 | Târgu Mureș | Prioritatea4, O.S. 2.8, Actiunea 4.1 | "Reamenajarea infrastructurii pe coridorul deservit de  transportul public local pe zona Vest – Centru a Municipiului Tirgu Mures" | 64.991.546,02 | 49.457.652,49 |
| 2 | Târgu Mureș | Prioritatea4, O.S. 2.8, Actiunea 4.1 | "Modernizarea transportului public de călători al Municipiului Tîrgu Mureș" | 53.003.350,66 | 26.329.981,60 |

Este necesar ca aceste 2 proiecte etapizate privind mobilitatea urbană să se regăsească într-o anexă la Planul de mobilitate prin care acestea să fie incluse în planul de acțiuni până în anul 2030.

Prin Decizia nr.3 din data de 26.04.2024, a Agenției pentru Dezvoltare Regională Centru, în calitate de Autoritate de management pentru Programul Regiunea Centru 2021-2027 (PRC), a fost aprobat Ghidul solicitantului cu anexele și condiții de accesare pentru proiecte etapizate care au fost aprobate în Consiliile locale anterior și incluse în Lista proiectelor care vor fi etapizate pentru perioada de finanțare 2021-2027. Ghidul solicitantului prevede posibilitatea aprobării în Consiliul Local a unei anexe la Planul de mobilitate urbană Orzont 2030 care să completeze Lista proiectelor incluse in PMUD cu Lista proiectelor de mobilitate urbană propuse pentru etapizare în perioada 2021-2027.

În conformitate cu prevederile OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, Municipiul Târgu Mureș a transmis către finanțator Lista proiectelor propuse pentru etapizare prin noul Program Regiunea Centru 2021-2027, fiind necesar ca până la data de 31.05.2024 să fie încărcate în aplicația electronică Cererile de finanțare cu toate anexele, în vederea parcurgerii etapelor de eligibilitate , evaluare și ulterior semnarea noilor contracte de finanțare pentru perioada PRC 2021-2027 .

Față de cele prezentate, propunem spre aprobarea Consiliului local al Municipiului Târgu Mureș, completarea *HCL nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030, cu anexa Lista proiectelor de mobilitate urbană care vor fi etapizate prin Programul Regiunea Centru 2021-2027.*

**DPFIRURPL SPFI**

**Director executiv Șef Serviciu**

**Costșuc Irma Ijac Dana**

**Aviz favorabil,**

**Administrația Domeniului Public**

**Director**

**Manager de proiect**

**Moldovan Florian**

**Aviz favorabil,**

**Direcția economică,**

**Director**

**Cătană Claudia**

**Aviz favorabil,**

**Direcția tehnică,**

**Director**

**Racz Lucian**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

*Întocmit,*

*Șerban Constantin/SPFI*

**(nu produce efecte juridice)\***

 **Proiect**

**R O M Â N I A**

**JUDEŢUL MUREŞ Iniţiator**

**CONSILIUL LOCAL AL MUNICIPIULUI TÂRGU MUREŞ PRIMAR**

**SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2024**

privind completarea *HCL nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030*, cu anexa

Lista proiectelor de mobilitate urbană care vor fi etapizate prin Programul Regiunea Centru 2021-2027

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr.29548 din data de 23.05.2024 inițiat de Primar prin Direcția Proiecte cu Finanțare Internațională, Resurse Umane, Relații cu Publicul și Logistică, Serviciul Proiecte cu Finanțare Internațională, *privind completarea HCL nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030, cu anexa Lista proiectelor de mobilitate urbană care vor fi etapizate prin Programul Regiunea Centru 2021-2027*
* Raportul de specialitate al Direcției Juridice, Contencios Administrativ și Administrație Publică Locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile :**

* Ghidul solicitantului pentru proiectele etapizate -*Condiții de accesare a finanțării pentru proiectele etapizate aferente domeniilor: eficiență energetică, spații verzi, mobilitate urbană, infrastructură de transport, infrastructură educațională, patrimoniu natural și resurse balneare și dezvoltare urbană*, aprobat prin Decizia nr.3 din data de 26.04.2024 a Agenției pentru Dezvoltare Regională Centru, în calitate de Autoritate de management pentru Programul Regiunea Centru 2021-2027
* OUG 36 din 17 mai 2023 privind stabilirea cadrului general pentru închiderea programelor operaționale finanţate în perioada de programare 2014-2020, precum și metodologiile emise de Autoritatea de Management (AMPOR) pentru POR 2014-2021
* Instrucțiunea 206 din 24.10.2023 al AMPOR
* Instrucțiunea 207 din 31.10.2023 al AMPOR
* Hotărârea Consiliului Local al Municipiului Târgu Mureș nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030
* Legii nr. 24/2000 privind normele de tehnică legislativă pentru elaborarea actelor normative, republicată, art. 129 alin.(1), alin. (2) lit. „b”, alin. (4) lit. „d”, art. 139 alin. (1) art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ.

**H o t ă r â ş t e :**

**Art. 1** Se aprobă completarea *HCL nr.322 din 25 august 2022 privind aprobarea Planului de Mobilitate Urbană Durabilă (PMUD) al Municipiului Târgu Mureș – Orizont 2030*, cu anexa

***Lista proiectelor de mobilitate urbană care vor fi etapizate prin Programul Regiunea Centru 2021-2027***, conform Anexei care face parte integrantă din prezenta hotărâre.

**Art. 2** Cu aducere spre îndeplinire a prezentei hotărâri se încredințează Executivul Municipiului Târgu Mureș, prin Direcția Economică, Direcția Proiecte cu Finanţare Internațională, Resurse Umane, Relații cu publicul şi Logistică, Serviciul Public Administrația Domeniului Public, Direcția tehnică

**Art. 3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4** Prezenta hotărâre se comunică:

- Direcției Proiecte cu Finanțare Internațională, Resurse Umane, Relații cu Publicul și Logistică,

- Direcției Economice,

- Serviciul Public Administrația Domeniului Public

- Direcția tehnică

**Viză de legalitate,**

**Secretarul general al Municipiului Târgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

|  |  |  |  |  |  |  |
| --- | --- | --- | --- | --- | --- | --- |
| **Anexa la Planul de Mobilitate Urbană Durabilă (PMUD) al Municipiului Târgu Mureș – Orizont 2030** | | | | | | |
|  | | | **Lista proiectelor de mobilitate urbană aflate în implementare, propuse pentru etapizare prin Programul Regiunea Centru (PRC)2021-2027** | | | |
| Nr. crt | Muncipiu | Obiectiv specific | | Titlu proiect | Valoare totala proiect (lei) | Din care, valoare totala proiect etapa II (lei) |
| 1 | Târgu Mureș | Prioritatea4, O.S. 2.8, Actiunea 4.1 | | "Reamenajarea infrastructurii pe coridorul deservit de  transportul public local pe zona Vest – Centru a Municipiului Tirgu Mures" | 64.991.546,02 | 49.457.652,49 |
| 2 | Târgu Mureș | Prioritatea4, O.S. 2.8, Actiunea 4.1 | | "Modernizarea transportului public de călători al Municipiului Tîrgu Mureș" | 53.003.350,66 | 26.329.981,60 |